挪威

挪威王國係斯堪的納維亞半島西部一個國，東面同瑞典接壤，西面就係大西洋。海岸線極之蜿蜒曲折，構成咗挪威獨特嘅峽灣景色。此外，挪威亦同芬蘭同埋俄羅斯接壤。挪威嘅領土重包括冷岸群島同揚馬延島。

歷史
1397年到1523年，挪威同丹麥、瑞典結成卡爾馬聯盟。

1523年卡爾馬聯盟解體，之後丹麥-挪威聯合王國建立。

1813年瑞典入侵丹麥-挪威聯合王國，丹麥畀瑞典擊敗。1814年，丹麥-挪威同瑞典簽咗《基爾條約》，丹麥將挪威割畀瑞典，換番西波美拉尼亞。之後挪威宣佈獨立，但係畀瑞典入侵，挪威議會終於承認瑞典國王係挪威國王，瑞典-挪威聯合王國成立。瑞典-挪威聯合王國喺1905年解散。挪威獨立做君主國，選咗丹麥王子做國王，就係哈康七世。

挪威喺第一次世界大戰保持中立。二次大戰畀德國入侵佔領直至1945年。1949年加入北大西洋公約組織。

政治
挪威議會係一院制，依家有169名議員，由比例代表制選出嚟。

行政權由挪威首相為首嘅內閣負責。